Vrsar je smješten na brdašcu iznad sigurna morska zaljeva, odnosno luke u kojoj je danas [moderna marina](http://www.pearlsofcroatia.com/hr/smjestaj/marine/), pa je Vrsar ujedno i omiljena destinacija nautičara. S gradskih vidikovaca pruža se nezaboravan pogled na arhipelag od 18 nenaseljenih otoka i hridi ispred grada.

Gdje je Vrsar?

Vrsar je smješten na zapadnoj obali [Istre](http://hr.wikipedia.org/wiki/Istra), na ušću [Limskog kanala](http://www.croatia-travel-guide.com/index.php?title=Limski_kanal&action=edit&redlink=1). Na regionalnoj je prometnici koja ga povezuje s [Porečom](http://www.croatia-travel-guide.com/hr/Pore%C4%8D) i s magistralnom prometnicom [Buje](http://www.croatia-travel-guide.com/hr/Buje)-[Pula](http://www.croatia-travel-guide.com/hr/Pula).



Aktivnosti i događanja

Ljubitelji sporta mogu uživati u tenisu, odbojci na pijesku, mini golfu, vožnji čamcima i pedalinama, a mogu se uputiti i na vožnjubiciklomduž uređene biciklističke staze. Vrsar je jedno od rijetkih mjesta u Istri s vlastitom sportskom zračnom lukom, pa su u ponudi i panoramski letovi iznad Vrsara i Limskog zaljeva.

Ljeto je u Vrsaru prepuno događanja. Od lipnja do rujna traje glazbeni festival „More i gitare“. Od svibnja do rujna organiziraju se ribarske fešte. Zahvaljujući međunarodnoj školi kiparstva Montraker, Vrsar svakoga kolovoza postaje mekom ljubitelja kiparstva.